title: 2017 m. rugsėjo 19 d. Komisijos įgyvendinimo reglamentas (ES) 2017/1586, kuriuo iš dalies keičiamas Reglamentas (EB) Nr. 1067/2008, atidarantis trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatantis jų administravimą bei nukrypstantis nuo Tarybos reglamento (EB) Nr. 1234/2007

text:
20.9.2017

                  LT

                  Europos Sąjungos oficialusis leidinys

                  L 241/12

            KOMISIJOS ĮGYVENDINIMO REGLAMENTAS (ES) 2017/1586
      2017 m. rugsėjo 19 d.
      kuriuo iš dalies keičiamas Reglamentas (EB) Nr. 1067/2008, atidarantis trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatantis jų administravimą bei nukrypstantis nuo Tarybos reglamento (EB) Nr. 1234/2007
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio pirmos pastraipos a ir b punktus,
      kadangi:

                  (1)

                  Komisijos reglamentu (EB) Nr. 1067/2008 (2) numatyta leisti pradėti naudoti 3 112 030 tonų paprastųjų kviečių, kurių KN kodas yra 1001 99 00, išskyrus aukštos kokybės paprastuosius kviečius, bendrą importo tarifinę kvotą, taikant 12 EUR už toną muito normą. Į šią bendrą tarifinę kvotą įskaičiuota 38 853 tonų importo iš Kanados kvotos dalis;

                  (2)

                  pagal Tarybos sprendimą (ES) 2017/38 (3) Taryba susitarė dėl Kanados ir Europos Sąjungos bei jos valstybių narių išsamaus ekonomikos ir prekybos susitarimo (toliau – Susitarimas) laikino taikymo;

                  (3)

                  Susitarimo 2.4 straipsnyje nustatyta, kad abiejų Šalių kilmės prekėms taikomi muitai sumažinami arba panaikinami pagal Susitarimo 2-A priede nustatytus muitų tarifų panaikinimo sąrašus. To priedo 9 punkte numatyta, kad muitais neapmokestinama 100 000 tonų Kanados kilmės paprastųjų kviečių, kurių KN kodas yra 1001 99 00, išskyrus aukštos kokybės paprastuosius kviečius, tarifinė kvota taikoma septynerių metų laikotarpiu. To priedo 6 punkte nustatytos pereinamojo laikotarpio taisykles, taikomos pirmaisiais metais;

                  (4)

                  Protokole dėl kilmės taisyklių ir kilmės procedūrų, pridedamame prie Susitarimo, nustatytos kilmės įrodymams taikytinos taisyklės. Todėl tikslinga nustatyti nuostatas dėl kilmės įrodymo pateikimo vadovaujantis Protokolu;

                  (5)

                  todėl Reglamentas (EB) Nr. 1067/2008 turėtų būti atitinkamai iš dalies pakeistas. Siūlomi pakeitimai turėtų būti taikomi nuo Susitarimo laikino taikymo pradžios dienos – 2017 m. rugsėjo 21 d., todėl šis reglamentas turėtų įsigalioti kuo greičiau;

                  (6)

                  šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Reglamentas (EB) Nr. 1067/2008 iš dalies keičiamas taip:

                  1.

                  1 straipsnis pakeičiamas taip:
                  „1 straipsnis
                  1.   Nukrypstant nuo Bendrojo muitų tarifo, paprastųjų kviečių, kurių KN kodas yra 1001 99 00, išskyrus aukštos kokybės paprastuosius kviečius, kaip apibrėžta Komisijos reglamento (ES) Nr. 642/2010 (*1) II priede, importo muitas nustatomas atsižvelgiant į šiuo reglamentu leidžiamą naudoti kvotą.
                  2.   Bendrasis muitų tarifas taikomas šiame reglamente nurodytų produktų importui, kuris viršija 2 ir 3 straipsniuose nustatytus kiekius.

                     (*1)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).“"

                  2.

                  2 straipsnis iš dalies keičiamas taip:

                              a)

                              1 dalis pakeičiama taip:
                              „1.   Kiekvienų metų sausio 1 d. leidžiama pradėti naudoti 3 073 177 tonų paprastųjų kviečių, kurių KN kodas yra 1001 99 00, išskyrus aukštos kokybės paprastuosius kviečius, importo tarifinę kvotą.
                              Pagal tarifinę kvotą importuojamų produktų muito norma yra 12 EUR už toną.“

                              b)

                              2 dalis pakeičiama taip:
                              „2.   2017–2023 m. laikotarpiu kiekvienų metų sausio 1 d. leidžiama pradėti naudoti 100 000 tonų paprastųjų kviečių, kurių KN kodas yra 1001 99 00, išskyrus aukštos kokybės paprastuosius kviečius, importo iš Kanados tarifinę kvotą (eilės numeris 09.4124).
                              Nukrypstant nuo pirmos pastraipos, 2017 m. tarifinės kvotos kiekis yra 27 778 tonos.
                              Importui pagal tarifinę kvotą muitas netaikomas.“

                  3.

                  3 straipsnis iš dalies keičiamas taip:

                              a)

                              1 dalis pakeičiama taip:
                              „1.   2 straipsnio 1 dalyje nurodyta importo tarifinė kvota padalijama į tris dalis:

                                          —

                                          I kvotos dalis (eilės numeris 09.4123): 572 000 tonų skiriama Jungtinėms Amerikos Valstijoms,

                                          —

                                          II kvotos dalis (eilės numeris 09.4125): 2 378 387 tonos skiriamos trečiosioms šalims, išskyrus Kanadą ir Jungtines Amerikos Valstijas,

                                          —

                                          III kvotos dalis (eilės numeris 09.4133): 122 790 tonų skiriama visoms trečiosioms šalims.“

                              b)

                              2 dalis pakeičiama taip:
                              „2.   Jeigu per vienus metus paaiškėja, kad I kvotos dalis naudojama nepakankamai, Komisija gali, jei atitinkama trečioji šalis sutinka, imtis priemonių, kad nepanaudoti kiekiai Reglamento (ES) Nr. 1308/2013 229 straipsnio 2 dalyje nurodyta tvarka būtų perkelti į kitas kvotos dalis.“

                              c)

                              3 dalyje žodžiai „III kvotos dalis“ pakeičiami žodžiais „II kvotos dalis“.

                  4.

                  4 straipsnio 2 dalis pakeičiama taip:
                  „2.   Kiekvienoje licencijos paraiškoje gauti nurodomas kiekis kilogramais be dešimtųjų dalių, kuris negali viršyti:

                              —

                              3 straipsnio 1 dalyje nurodytai II kvotos daliai – bendro kiekio, kurį leidžiama išnaudoti per atitinkamą laikotarpį,

                              —

                              apie 2 straipsnio 2 dalyje nurodytai kvotai ir 3 straipsnio 1 dalyje nurodytoms I ir III kvotos dalims – bendro kiekio, kurį leidžiama išnaudoti per metus pagal atitinkamą kvotą arba kvotos dalį.

                        Importo licencijos paraiškoje ir importo licencijoje nurodoma tik viena kilmės šalis.“

                  5.

                  8 straipsnyje pridedama ši pastraipa:
                  „Nukrypstant nuo pirmos pastraipos, Kanados kilmės paprastuosius kviečius, išskyrus aukštos kokybės paprastuosius kviečius, išleisti į laisvą apyvartą Sąjungoje leidžiama, jei pateikiama kilmės deklaracija. Kilmės deklaracija surašoma sąskaitoje faktūroje arba bet kuriame kitame komerciniame dokumente, kuriame kilmės statusą turintis produktas apibūdinamas pakankamai tiksliai, kad jį būtų galima identifikuoti. Kilmės deklaracijos tekstas nustatytas Kanados ir Europos Sąjungos bei jos valstybių narių išsamaus ekonomikos ir prekybos susitarimo (*2) Protokolo dėl kilmės taisyklių ir kilmės procedūrų 2 priede.

                     (*2)  OL L 11, 2017 1 14, p. 23.“"

            2 straipsnis
      Šis reglamentas įsigalioja jo paskelbimo Europos Sąjungos oficialiajame leidinyje dieną.
      Jis taikomas nuo 2017 m. rugsėjo 21 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugsėjo 19 d.

               Komisijos vardu

               Pirmininkas

            Jean-Claude JUNCKER

         (1)  OL L 347, 2013 12 20, p. 671.

         (2)  2008 m. spalio 30 d. Komisijos reglamentas (EB) Nr. 1067/2008, atidarantis trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatantis jų administravimą bei nukrypstantis nuo Tarybos reglamento (EB) Nr. 1234/2007 (OL L 290, 2008 10 31, p. 3).

         (3)  2016 m. spalio 28 d. Tarybos sprendimas (ES) 2017/38 dėl Kanados ir Europos Sąjungos bei jos valstybių narių išsamaus ekonomikos ir prekybos susitarimo laikino taikymo (OL L 11, 2017 1 14, p. 1080).


title: 2013 m. sausio 18 d. Komisijos įgyvendinimo reglamentas (ES) Nr. 38/2013 dėl česnakų importo licencijų išdavimo nuo 2013 m. kovo 1 d. iki 2013 m. gegužės 31 d.

text:
19.1.2013

               LT

               Europos Sąjungos oficialusis leidinys

               L 16/14

         KOMISIJOS ĮGYVENDINIMO REGLAMENTAS (ES) Nr. 38/2013
   2013 m. sausio 18 d.
   dėl česnakų importo licencijų išdavimo nuo 2013 m. kovo 1 d. iki 2013 m. gegužės 31 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Komisijos reglamentu (EB) Nr. 341/2007 (3) leidžiama naudoti iš trečiųjų šalių importuojamų česnakų ir kitų žemės ūkio produktų tarifines kvotas, nustatoma jų administravimo tvarka ir įvedama importo licencijų bei kilmės sertifikatų sistema;

               (2)

               kiekis, dėl kurio per septynias pirmąsias 2013 m. sausio mėn. dienas tradiciniai importuotojai ir nauji importuotojai pateikė „A“ licencijų paraiškas pagal Reglamento (EB) Nr. 341/2007 10 straipsnio 1 dalį, viršija kiekį, skirtą produktams, kurių kilmės šalis yra Kinija;

               (3)

               todėl, vadovaujantis Reglamento (EB) Nr. 1301/2006 7 straipsnio 2 dalimi, reikia nustatyti, kiek pagal Reglamento (EB) Nr. 341/2007 12 straipsnį iki 2013 m. sausio 14 d. Komisijai perduotų „A“ licencijų paraiškų galima patenkinti;

               (4)

               siekiant veiksmingai valdyti importo licencijų išdavimo tvarką, šis reglamentas turėtų įsigalioti iškart jį paskelbus,

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 341/2007 10 straipsnio 1 dalį per septynias pirmąsias 2013 m. sausio mėn. dienas pateiktos ir iki 2013 m. sausio 14 d. Komisijai perduotos „A“ importo licencijų paraiškos patenkinamos atsižvelgiant į prašomo kiekio procentinę dalį kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 18 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 90, 2007 3 30, p. 12.

      PRIEDAS

                  Kilmės šalis

                  Eilės Nr.

                  Paskirstymo koeficientas

                  Argentina

                              —

                              Tradiciniai importuotojai

                  09.4104

                  100 %

                              —

                              Nauji importuotojai

                  09.4099

                  100 %

                  Kinija

                              —

                              Tradiciniai importuotojai

                  09.4105

                  31,840168 %

                              —

                              Nauji importuotojai

                  09.4100

                  0,402717 %

                  Kitos trečiosios šalys

                              —

                              Tradiciniai importuotojai

                  09.4106

                  100 %

                              —

                              Nauji importuotojai

                  09.4102

                  100 %


title: 2015 m. rugpjūčio 18 d. Komisijos įgyvendinimo reglamentas (ES) 2015/1404, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
19.8.2015

               LT

               Europos Sąjungos oficialusis leidinys

               L 218/14

         KOMISIJOS ĮGYVENDINIMO REGLAMENTAS (ES) 2015/1404
   2015 m. rugpjūčio 18 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 18 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  164,5

                  MK

                  51,2

                  ZZ

                  107,9

                  0709 93 10

                  TR

                  126,8

                  ZZ

                  126,8

                  0805 50 10

                  AR

                  131,3

                  CL

                  152,1

                  UY

                  156,6

                  ZA

                  147,7

                  ZZ

                  146,9

                  0806 10 10

                  EG

                  253,2

                  IL

                  390,7

                  TR

                  145,0

                  US

                  339,9

                  ZZ

                  282,2

                  0808 10 80

                  AR

                  83,5

                  BR

                  92,3

                  CL

                  130,2

                  NZ

                  141,5

                  US

                  115,3

                  ZA

                  133,6

                  ZZ

                  116,1

                  0808 30 90

                  AR

                  77,5

                  CL

                  137,6

                  NZ

                  196,6

                  TR

                  133,8

                  ZA

                  106,7

                  ZZ

                  130,4

                  0809 30 10, 0809 30 90

                  MK

                  69,5

                  TR

                  129,6

                  ZZ

                  99,6

                  0809 40 05

                  BA

                  32,3

                  IL

                  99,6

                  MK

                  36,8

                  XS

                  57,7

                  ZZ

                  56,6

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.